**Cyngor Bwrdeistref Sirol Wrecsam - Gwybodaeth ymgyrch ar gyfer swydd benodol, gweler isod**

**Cymhelliant recriwtio a chadw - cwmpas**

Mae’r Cyngor yn parhau i ganolbwyntio ar ei flaenoriaethau, un ohonynt yw’r ymrwymiad i fuddsoddi mewn Gofal Cymdeithasol Plant a chanolbwyntio ar ddatblygu ein gweithwyr a gwella recriwtio a chadw ar gyfer swyddi allweddol. Rydym yn falch o allu cynnig taliad cymhelliant Recriwtio a Chadw ar gyfer y swydd benodol hon.

**Swyddi a Thimau Cymwys\***

Cytunwyd ar ddarpariaeth polisi sy’n galluogi defnyddio taliad penodol ar gyfer swydd Gweithiwr Cymdeithasol, Gweithiwr Cymdeithasol Profiadol, Rheolwr Tîm Cynorthwyol a Rheolwr Tîm a benodir i weithio o fewn Tîm Plant Sy'n Derbyn Gofal, Tîm Cefnogi Teulu a’r Tîm Asesu ac Ymyrraeth.

\*yn ddibynnol ar adolygiad

**Cynllun Tâl - Cymhelliant Recriwtio**

Mae hyn yn berthnasol ar gyfer penodiadau newydd allanol yn unig fydd yn derbyn taliad ychwanegol o £2,996 (gros) yn ogystal â graddfa cyflog a phwynt cynyddrannol y swydd. Bydd y 50% cyntaf yn cael ei dalu mewn tâl misol cyntaf a’r 50% sy’n weddill yn y mis i ddilyn cadarnhad eich bod wedi cwblhau’r cyfnod prawf yn llwyddiannus.

Rydym eisiau i’n gweithwyr gael gyrfa faith gyda ni a pharhau gyda ni ar ein siwrnai wella, wrth i ni fuddsoddi yn eich datblygiad, eich cefnogi yn eich rôl fel rhan o’n gweithlu ehangach a werthfawrogir. Fodd bynnag, os byddwch yn dewis gadael y swydd gymwys hon o fewn cyfnod o 2 flynedd ar ôl gwneud y taliad olaf, mae’n rhaid ad-dalu’r swm i gyd.

**Gweithwyr Cymdeithasol Profiadol - tâl cadw**

Ar gyfer Gweithwyr Cymdeithasol Profiadol newydd sy’n cael eu recriwtio, yn ogystal â’r tâl cymhelliant recriwtio a amlinellir uchod, bydd tâl pellach o £2,996 (gros) yn daladwy fel tâl Cymhelliant Cadw ar ôl blwyddyn gyntaf o’ch dyddiad penodi, yn ddarostyngedig i berfformiad. Bydd hwn yn ad-daladwy os byddwch yn gadael o fewn amser penodol, ond rydym yn gobeithio y byddwn yn cadw’n penodiadau newydd i gyd.

**Gweithwyr Cymdeithasol Newydd Gymhwyso**

Nid yw’r tâl cymhelliant recriwtio a chadw yn berthnasol i weithwyr cymdeithasol newydd gymhwyso nad ydynt wedi cwblhau eu dyfarniad cadarnhau ôl-gymhwyso.

**Telerau ac amodau eraill:**

* Mae’r ddarpariaeth hon yn berthnasol pan cyfeirir ati o fewn hysbyseb ar gyfer swydd gymwys yn unig.
* Nid yw’r ddarpariaeth hon ar gael i weithwyr presennol y Cyngor sy’n ymgeisio am swydd gymwys.
* Nid yw’r tâl hwn yn daladwy i gyn weithwyr Cyngor Bwrdeistref Sirol Wrecsam wnaeth adael y Cyngor ar ôl 1 Ebrill 2020.
* Bydd y cymelldaliad hwn yn pro rata i weithwyr rhan amser ac mae’n destun gostyngiadau arferol gweithwyr e.e. pensiwn, Yswiriant Gwladol a Threth.
* Bydd telerau’r tâl wedi’i nodi yn y cynnig cyflogaeth sydd ynghyd â thelerau ac amodau cytundebol eraill angen eich llofnod derbyn.
* Bydd angen ad-dalu’r tâl cymhelliant recriwtio neu gadw yn llawn os byddwch yn gadael y cyngor neu’n derbyn swydd arall nad yw’r tâl yn berthnasol iddi, o fewn 2 flynedd i dderbyn y taliad diwethaf.

Gobeithio y byddwch yn manteisio ar y cyfle i ymuno â’n gwasanaeth ac yn ymgeisio am y swydd hon. Mae gan y Cyngor fuddion cyflogaeth eraill a gallwch weld mwy yma - [Gweithio i ni | Cyngor Bwrdeistref Sirol Wrecsam](https://www.wrexham.gov.uk/service/working-us)